Pracovný návrh
Ručiteľská zmluva

Ručiteľ: 	Za Slovenskú republiku
		Ministerstvo financií Slovenskej republiky
		Štefanovičova 5
		817 82 Bratislava
		zastúpené: ministerkou financií Ing. Brigitou Schmögnerovou

Veriteľ:	Všeobecná úverová banka, a. s.
sídlo: Mlynské nivy 1, Bratislava  829 90
IČO: 31  320  155
                        zastúpený : Ing. Ladislavom Vaškovičom CSc., predsedom predstavenstva a
	                 Ing. Michalom Krajčovičom CSc., členom predstavenstva

Za Slovenskú republiku - Ministerstvo financií Slovenskej republiky, zastúpené ministerkou financií Ing. Brigitou Schmögnerovou (ďalej len „ručiteľ“) a Všeobecná úverová banka, a.s. (ďalej len „veriteľ“); uzavierajú v súlade s ustanovením  § 8 ods. 1 nariadenia vlády Slovenskej republiky č. 91/1996 Z.z. o štátnych zárukách v znení neskorších predpisov a ustanovením § 303 a nasl. Obchodného zákonníka č. 513/1991 Zb. v znení neskorších predpisov, ako aj na základe uznesenia vlády SR č. … zo dňa ….. bod……..  túto

ručiteľskú zmluvu:

Článok I.
Zaručovaný záväzok

1.1.	Veriteľ uzavrel dňa ….. 2. 2000 ZMLUVU O ÚVERE čís. …. so spoločnosťou METRO Bratislava a.s., so sídlom ………………, Bratislava…….., identifikačné číslo:……… (ďalej len „dlžník“), v ktorej sa veriteľ zaviazal, že poskytne dlžníkovi úver vo výške 600 000 000,- Sk (slovom šesťsto miliónov slovenských korún) a dlžník sa zaviazal, že úver veriteľovi vráti, zaplatí úroky, a splní ďalšie záväzky podľa zmluvy o úvere (ďalej len „zmluva o úvere“).
Záväzky dlžníka vrátiť úver a zaplatiť úroky, ktoré vzniknú v súlade so zmluvou o úvere sú zaručovaným záväzkom, na ktorý sa poskytuje štátna záruka podľa tejto ručiteľskej zmluvy (ďalej len "zaručovaný záväzok"). 

Článok II.
Ručiteľské vyhlásenie

2.1.	Ručiteľ týmto vyhlasuje veriteľovi, že ho uspokojí, ak dlžník voči veriteľovi nesplní zaručovaný záväzok uvedený v článku I. tejto zmluvy.

Článok III.
Záväzky ručiteľa

3.1.	Ručiteľ sa zaväzuje, že zaručovaný záväzok za dlžníka splní sám, na prvú výzvu veriteľa v lehote do siedmich dní od doručenia výzvy ručiteľovi, na účet, ktorého číslo bude uvedené vo výzve.
3.2.	Veriteľ je oprávnený domáhať sa u ručiteľa splnenia zaručovaného záväzku v prípade, že dlžník nesplnil svoj zaručovaný záväzok v primeranej dobe po tom, čo ho na to veriteľ vyzval. Primeraná doba je v takomto prípade 7 kalendárnych dní od doručenia výzvy veriteľa dlžníkovi.

Článok IV.
Záverečné ustanovenia

4.1.	Záväzok ručiteľa založený vyhlásením ručiteľa v tejto zmluve, zanikne až úplným zánikom zaručovaného záväzku.
4.2.	Právny vzťah, založený vyhlásením ručiteľa v tejto zmluve, možno zmeniť len s písomným súhlasom veriteľa.
4.3.	Právny vzťah, založený vyhlásením ručiteľa v tejto zmluve, sa spravuje ustanoveniami Obchodného zákonníka č. 513/1991 Zb. v znení neskorších predpisov, najmä podľa §§ 303 a nasl.
4.4	Táto zmluva je vyhotovená v 5 rovnopisoch, po dve vyhotovenia pre veriteľa, dve pre ručiteľa a jedno vyhotovenie pre dlžníka.

Za ručiteľa - Slovenská republika

Za vládu Slovenskej republiky, 
zastúpenú ministerkou financií Slovenskej republiky	
Brigitou Schmögnerovou
v mene Slovenskej republiky

V Bratislave dňa					……………………………….

Vyhlásenie v tejto ručiteľskej zmluve veriteľ príjma :

Za veriteľa - Všeobecná úverová banka, a. s.:

	…………………………..				…………………………………
 Ing. Ladislav Vaškovič CSc.				    Ing. Michal Krajčovič CSc.
  predseda predstavenstva				        člen predstavenstva